**Munkahelyi beosztás-kezelő weboldal, asztali alkalmazás és android applikáció fejlesztése**



Készítette:

Ferenczik Judit

Tisza-Kis Eleonóra

Szmolka László Tibor

Tartalomjegyzék

.

.

.

1. Bevezető

Dolgozatunkban egy munkahelyi beosztás-kezelő program három platformra történő fejlesztését szeretnénk bemutatni: hogyan hoztunk létre egy weboldalt, egy asztali és android alkalmazást erre a célra.

Csapatunk egyik tagja, László könyvelőként dolgozik, és saját tapasztalatai alapján vetette fel az ötletet, hogy egy könnyen kezelhető, átlátható szoftvert kellene készíteni, mert jelenleg nincs a piacon ilyen. A program alkalmas lenne arra, hogy egy cég/csoport vezetői egy helyen hozzáférhessenek a dolgozóik adataihoz, meg tudják adni előre a munkabeosztásukat, szabadnapjaikat. Ugyanakkor a munkavállalók is hozzáférést kapnak a szoftverekhez, így ők is láthatják beosztásukat, és annak módosítását is kérhetik egyúttal.

A csapatban mind egyetértettünk, hogy egy olyan szoftvert hozzunk létre, ami valóban hasznos és alkalmazható a munkavégzés során felmerülő problémákra, és ami a későbbiekben akár a piacon is megállná a helyét. Ezért döntöttünk úgy, hogy belekezdünk ebbe a projektbe.

A célunk, hogy a háromféle program összekapcsolásával minél könnyebben és gyorsabban tudják a beosztásokat kezelni mind a munkáltatók és a munkavállalók. A feladatot három részre osztva oldjuk meg, miközben összekötjük egy közös adatbázissal. Egy admin segítségével regisztrálhatnak a főnökök és beosztottjaik.